## KÖZÖSSÉGSZERVEZÉS ALAPKÉPZÉSI SZAK

|  |  |
| --- | --- |
| Képzési terület, képzési ág: | bölcsészettudomány |
| Képzési ciklus: | alap |
| Képzési forma (tagozat): | nappali |
| A szakért felelős kar: | Bölcsészettudományi Kar |
| Képzési idő: | 6 félév |
| Az oklevélhez szükséges kreditek száma: | 180 |
| Az összes kontakt óra száma | 1800 |
| Szakmai gyakorlat ideje, kreditje, jellege: | - |
| Szakfelelős:Indított szakirányok: | Dr. Juhász Erikakulturális közösségszervező, humánfejlesztő |

**A SZAK KÉPESÍTÉSI ÉS KIMENETI KÖVETELMÉNYEI:**

**1.    Az alapképzési szak megnevezése:** közösségszervezés (Community Coordination)

**2.    Az alapképzési szakon szerezhető végzettségi szint és a szakképzettség oklevélben szereplő megjelölése**

-    végzettségi szint: alap- (baccalaureus, bachelor, rövidítve: BA-) fokozat

-    szakképzettség:

-    kulturális közösségszervező

-    ifjúsági közösségszervező

-    humánfejlesztő

-    szakképzettség angol nyelvű megjelölése:

-    Cultural Community Coordinator

-    Youth Community Coordinator

-    Human Developer

választható szakirányok: kulturális közösségszervezés, ifjúsági közösségszervezés, humánfejlesztés

**3.    Képzési terület:** bölcsészettudomány

**4.    A képzési idő félévekben:** 6 félév

**5.    Az alapfokozat megszerzéséhez összegyűjtendő kreditek száma:** 180 kredit

-    a szakorientációja: kiegyensúlyozott (40-60 százalék)

-    a szakdolgozat készítéséhez rendelt kreditérték: 4 kredit

-    a szakirányhoz rendelhető minimális kreditérték: 50 kredit

-    a szabadon választható tantárgyakhoz rendelhető minimális kreditérték: 10 kredit

**6.    A szakképzési területek egységes osztályozási rendszere szerinti tanulmányi területi besorolása**: 312

**7.    Az alapképzési szak képzési célja, az általános és szakmai kompetenciák**

Az alapképzési szak célja kulturális, humán, közösségi alapú társadalom- és gazdaságszervező munkát végző szakemberek képzése, akik el tudják látni művelődési, egyházi, civil, vállalkozói és nonprofit szervezetek, állami vagy önkormányzati intézmények, integrált, többfunkciós szervezetek, intézmények működtetését, képesek helyi, közösségi szinten a művelődés, az ifjúság, a felnőttképzés társadalmi és gazdasági helyzetének fejlesztésével összefüggő állami feladatellátást megszervezni, meghatározott intézményszintek esetében azt irányítani.

A közösségszervező szakember a közösségi művelődés, az ifjúságsegítés és a humánfejlesztés területén, településeken, intézményekben, szervezetekben, közösségekben és a közösségi művelődés, az ifjúsági szolgáltatás, valamint a felnőttképzés különböző színterein közvetlen tervező, szervező, értékelő, irányító, illetve animátori, koordinátori munkaköröket, feladatokat lát el. Ebben a feladatkörében együttműködik a feladatát érintő intézményekkel, szervezetekkel, különösen a kultúra, a közoktatás-köznevelés, szociális ellátás, felnőttképzés, helyi gazdaságfejlesztés ágazataiban. Felkészült a tanulmányok mesterképzésben történő folytatására.

**7.1. Az elsajátítandó szakmai kompetenciák**

**7.1.1. A közösségszervező**

**a) tudása**

-    Ismeri a kultúra, a közművelődés, a felnőttoktatás-felnőttképzés, az ifjúságszervezés, az ifjúságpolitika, a közösségfejlesztés, a közösségszervezés területén működő állami, önkormányzati, egyházi, vállalkozói, civil és nonprofit szervezetek, intézmények működésének alapvető elveit, a szervezetek, intézmények jogi szabályozását.

-    Ismeri a közösségszervezés módszereit, a társadalom- és gazdaságszervezés törvényszerűségeit, a kultúra mikro- és mezotereit, illetve azok közösségi használatát, a közösségi és közösségszervező tényezőket, a közösségszervezés elméleti és gyakorlati ismereteit, a közösségi fejlesztés módszereit, a közösségi szakmai beavatkozás, a közösségi fejlesztés szakmai profilját.

-    Ismeri a társadalmi tervezés gyakorlatát, a közművelődési és ifjúsági fejlesztési és stratégiai célokat, az ifjúság társadalmi helyzetét, igényeit, szükségleteit.

-    Ismeri a kultúraközvetítés főbb történeti és funkcionális változásait, az ismeretszerzési módokat és az ismeretforrásokat, az egész életre kiterjedő formális, nem-formális és informális környezetben zajló tanulás sajátosságait, módszereit. Ismeri minden korosztály sajátosságait a fiataloktól a felnőtteken át az idős korosztályig.

-    Ismeri a közművelődés, az ifjúsági és az ifjúsággal foglalkozó, valamint a felnőttképzési szervezetek, magyarországi, határon túli és uniós intézmények rendszerét, működési mechanizmusát, a szervezet fejlődésének társadalmi, gazdasági környezettel való összefüggéseit.

-    Ismeri a közművelődési és az ifjúsági (ifjúságfejlesztési) szolgáltatási és intézményrendszerben zajló feladatok tervezési, szervezési és koordinációs, továbbá monitoring és értékelési mechanizmusait és lehetőségeit.

-    Ismeri a szolgáltatási és intézményrendszeri működés jogi és szervezeti vonatkozásait, a gazdaság, a pénzügy, a menedzsment és a kulturális marketing, a támogatásszervezés alapvető kérdéseit.

-    Ismeri a közművelődés és az ifjúsággal foglalkozó szervezetek megismerésének alapvető módszereit, a problémamegoldás több szempontú, rendszerszintű megközelítésének, a problémamegoldás értékelésének elveit és módszereit, a változó igényekhez igazodó kulturális, ifjúsági és közösségi tervezés és szervezés, továbbá a hatékony koordináció, a kommunikáció, a konfliktuskezelés alapvető technikáit.

-    Ismeri a fiatalok és a felnőttek tanulási igényei feltárásának és motiválásának módszereit, a tananyagfejlesztés, tanulásszervezés, személyiségfejlesztés, tanácsadás, csoportszervezés és a felnőttoktatás módszereit, illetve a képzések iránti szükségletek felmérésének és működésük értékelésének, elemzésének módszereit.

-    Ismeri az idegen nyelven és az informatika eszközeivel történő hatékony kommunikáció formáit, az információk, elemzések mások számára történő prezentálásának elveit, eljárását, eszközeit. Ismeri a közösségszervezés, az ifjúságfejlesztés, a humánfejlesztés területén az infokommunikációs technológiák alkalmazásának az előnyeit, lehetőségeit és a lehetséges kockázatait (maga is „digitális írástudó”).

-    Ismeri az állampolgári részvétel formáit és lehetőségeit, a közösség (település) megismerésének közösségi alapú feltáró módszereit.

-    Ismeri az önkéntesség fogalmát és a hozzá kapcsolódó jogszabályi hátteret, valamint az önkéntes tevékenységek típusait, nemzetgazdasági jelentőségét hazai és nemzetközi viszonylatban, az önkéntes tevékenységében rejlő tanulási és fejlesztési lehetőségeket.

-    Ismeri a pályaorientáció és karriertervezés alapjait, az álláskeresés hatékony és naprakész módszereit, az életvezetési, a mediálási és a karrier-tanácsadó irodák működését és tevékenységét.

-    Ismeri a (település, közösség, speciális csoport, folyamat) történetiségében való feltárásának módját, a jövőtervezés, jövőalkotás módszerét.

-    Ismeri az egyénileg, illetve párban, csoportban szervezett tanulás, valamint a tanulóközösségek működésének kapcsolatát.

-    Ismeri, megkülönbözteti és alkalmazza az infokommunikációs eszközöket, hálózatokat és funkciókat a szakterületén folyó tanuláshoz, feladatainak hatékony és korszerű megoldásához.

**b) képességei**

-    Képes a kultúra, a kultúraközvetítés, a közművelődés, a felnőttoktatás-felnőttképzés, az ifjúságszervezés, az ifjúságpolitika, a közösségfejlesztés, a közösségszervezés területén működő állami, önkormányzati, egyházi, vállalkozói, civil és nonprofit szervezetek, intézmények működtetésére, gazdálkodásának és menedzsmentjének ellátására, kulturális, ifjúsági, humánfejlesztési célú pályázatok írására és projektek menedzselésére.

-    Képes a közösségi művelődés, kultúraközvetítés, az ifjúságfejlesztés, ifjúságsegítés, humánfejlesztés területén településeken, intézményekben, civil szervezetekben, egyházakban, a köznevelés és a felnőttképzés különböző színterein tervezői, szervezői, fejlesztői, monitoring, ellenőrzési, koordinátori, animátori feladatok, illetve az ezekhez kapcsolódó munkakörök ellátására.

-    Képes az élethosszig tartó (Life Long Learning) és az élet minden területére kiterjedő (LifewideLearing), az összes korosztályt bevonó, formagazdag, atipikus tanulási módokban bővelkedő tanulás-művelődés megszervezésére, támogatására, a felnőtt és az idős korosztály körében alkalmazható módszerekkel egyaránt.

-    Képes a közművelődési, az ifjúsági és a humánfejlesztéssel foglalkozó állami, önkormányzati, egyházi, vállalkozói, a civil és nonprofit szervezetek és intézmények funkcióinak a lokális és magasabb térszerkezetben megjelenő közösségi szükségletekhez történő alakítására.

-    Képes az emberi viselkedés és különösen a kulturális fogyasztás és az értékpreferencia differenciált észlelésére és befolyásolására.

-    Képes a hagyományos, közösségi kulturális értékek megőrzését, éltetését és megújítását szolgáló közösségi folyamatok tervezésére és megvalósítására, elemzésére és értékelésére.

-    Képes a helyi közösség kapcsolati, információs és kommunikációs rendszerének tervezésére, szervezésére, továbbá a helyi szereplők társadalmi és közösségi részvételének, valamint a társadalmi és a közösségi partnerek együttműködésének elemzésére és értékelésére.

-    Képes ifjúsági, képzési és közösségi projektek generálására, az ezekhez szükséges források felkutatására, pályázatírásra és projektek menedzselésére.

-    Képes történetiségében feltárni és értelmezni a település, közösség, speciális csoport folyamatokat és alkalmazni a jövőtervezés, jövőalkotás módszereit.

-    Képes idegen nyelven és az információ- és kommunikációtechnológia eszközeivel hatékonyan kapcsolatot teremteni, együttműködni, közösen dolgozni.

-    Képes a tanuló szervezet működtetésében való támogató részvételre, irányítás mellett.

-    Képes önállóan, önkritikára épülő tervet készíteni a pályafutásához szükséges tudások, képességek, attitűdök hiányainak a felszámolására, a szakma tanulásában elért eredményekre támaszkodva.

-    Képes a projekt alapú munkavégzésre, rendelkezik a munkamegosztásra épülő együttműködési képességgel, látja a közös sikerhez való egyéni hozzájárulásokat.

-    Képes az információs technológián alapuló írásbeli és szóbeli kommunikációban fejleszteni alkalmazói tudását.

-    Értő módon képes idegen nyelvű szakirodalom olvasására, és legalább egy idegen nyelven megbízható szinten ismeri a saját szakterületére jellemző szakkifejezéseket, és alkalmazza azokat.

-    Képes önállóan írásos elemzések elkészítésére, elvégzett feladatainak szakmai közönség előtti bemutatására szóban és írásban.

**c) attitűdje**

-    Munkavégzése során multidimenzionális gondolkodás jellemzi.

-    Rendelkezik munkája során társadalmi érzékenységgel, a globális értékek lokális alkalmazásának képességeivel.

-    Rendelkezik munkájához hatékony kommunikációs, problémamegoldó készséggel.

-    Emberi kapcsolataiban humánus és etikus viszonyulású.

-    Rendelkezik ismeretei alkalmazása során empátiával, toleranciával, rugalmassággal, kreativitással.

-    Rendelkezik egyéni munkájában reális önismerettel, önértékeléssel, sikerorientáltsággal.

-    Rendelkezik munkájában a minőség iránti elkötelezettséggel.

-    Rendelkezik munkavégzése során a nemzetben gondolkodás képességével.

-    Rendelkezik a folyamatos tanulás, képzés és önképzés iránti elkötelezettséggel.

-    Készen áll a támogató erőforrások folytonos keresésére, szakmai felelőssége és tudása folytonos fejlesztésére.

-    Feladatokhoz kapcsolódóan folyamatosan fejleszti szövegértési és szövegprodukciós készségét.

-    Érti és képviseli saját szakterülete, szaktudománya kritikai megközelítéseit.

-    Átlátja szakterülete legfontosabb problémáit, a nézőpontok közötti különbségeket. Nyitott a problémák kutatáson alapuló megoldása iránt.

-    Elfogadja és a gyakorlatban is megvalósítja az egészségmegőrző szemléletet és életvitelt.

-    Érti az erőforrásokkal való jó gazdálkodást, látja ennek fontosságát.

-    A nemzeti, illetve az Európán túli vonatkozásokhoz kötve elfogadja és képviseli, szakterülete legfontosabb kérdéseihez kapcsolja a történeti és jelenkori európai értékeket.

-    Rendelkezik azokkal a tudásokkal, képességekkel, attitűdökkel, amelyek szakmáját az állampolgári műveltség meghatározott köréhez kötik.

-    Folyamatos személyes tanulását a közjó szolgálatában értelmezi.

-    Ismeri szakterülete etikai normáit és szabályait, s ezeket a szakmai feladatok ellátásában, az emberi kapcsolatokban és a kommunikációban egyaránt képes betartani.

**d) autonómiája és felelőssége**

-    Rendelkezik a másokkal való szakmai és szakmaközi együttműködés képességével a szakma folyamatos fejlesztése érdekében.

-    Rendelkezik a személyisége permanens fejlesztése, valamint szakmai önképzés fontosságának szemléletével.

-    Rendelkezik a kezdeményezés és döntéshozatal képességeivel.

-    Rendelkezik az egyéni és közösségi felelősségtudattal, felelősségvállalással.

-    Felelősséget vállal az elvégzett munkáiért, tudatában van azok lehetséges következményeinek.

-    Tudatosan képviseli a közösségszervezés módszereit, ismereteit, és elfogadja más tudományágak eltérő módszertani sajátosságait.

-    Felelősséget vállal a rábízott csoportok, közösségek fejlesztési tevékenységei területén.

-    Döntési képességgel rendelkezik a szakterületi etikai dilemmákban, javaslattal él a szabályrendszer módosítására.

**7.1.2.Szakirányokon szerezhető további sajátos kompetenciák**

**7.1.2.1. A kulturális közösségszervező szakirányon továbbá a kulturális közösségszervező**

**a) tudása**

-    Ismeri a társadalmi-gazdasági valóság kulturális folyamatait és megoldandó problémáit.

-    Ismeri a közösségi fejlesztés alapelveit, irányultságát, legitimációját, különösen a közösség és a részvétel eszmeköreit.

-    Ismeri a közösségi fejlesztés kialakulásának nemzetközi és hazai történetét és a közösségi fejlesztést meghatározó aktuális nemzetközi trendeket, az épített és szellemi kulturális örökség, a hungarikumok alapfogalmait.

-    Ismeri a közösségi beavatkozás modelljeit, a közösségi fejlesztési folyamatot, a közösségi fejlesztés módszereit és technikáit, közötte a felnőttkori tanulás és képzés megjelenését.

-    Ismeri a kulturális turizmus, a közösségi gazdaság alapjait, a kulturális alapú, helyi erőforrásokra alapozó gazdaságfejlesztés módszereit, a hagyományos közösségi kulturális értékek megőrzésének, éltetésének, megújításának módszereit, a nyílt és zárt közösségi tereket, mint közösségi, közösségszervező tényezőket és az azokkal összefüggő alapvető térelméleti kérdéseket.

-    Ismeri a közösségi fejlesztést, mint szaktevékenységet benne a felnőttképzés jelentőségét, a közösségfejlesztő szerepeit és etikai dilemmáit.

-    Ismeri a közösségi fejlesztés nemzetközi és hazai hálózatait, szervezeteit, fontosabb műhelyeit.

-    Ismeri a művészeti és kreatív ipari területek jellegzetességeit, a kiscsoportok működési és működtetési mechanizmusait, animációs lehetőségét.

**b) képességei**

-    Képes a helyi közösség kapcsolati, információs és kommunikációs rendszerének szervezésére, a helyi szereplők társadalmi és közösségi részvételének, valamint a társadalmi és közösségi partnerek együttműködésének biztosítására.

-    Képes a helyi társadalom szervezett szereplői és a lakosság körében felismertetni az önsegítő és önszervező helyi cselekvés, a részvétel, az épített és szellemi kulturális örökség felhasználásának fontosságát és lehetőségeit, aktivizálni a helyi lakosságot az önsegítő, önszervező, önképző, helyi, közösségi cselekvésre.

-    Képes szakmai segítséget nyújtani a kibontakozó helyi cselekvéshez (információk nyújtása, kapcsolatszervezés, képzés, közösségi tervezés, intézmények létrehozása és működtetése a helyi közösségben).

-    Képes elősegíteni az önszerveződéssel kialakult közösségi csoportok együttműködését a nem kormányzati szektoron belül és a szektorok között.

-    Képes szabadidős, önképző, önművelő, művészeti és egyéb közösségek animációjára, csoportok, közösségek felmérésére és a kapott eredmények mentén csoport-, illetve közösségi fejlesztésre.

**7.1.2.2. Az ifjúsági közösségszervező szakirányon továbbá az ifjúsági közösségszervező**

**a) tudása**

-    Ismeri az ifjúsági korosztály fejlődésének egészségszempontú támogatása lehetőségeit, egészséges személyiségfejlődését segítő, illetve veszélyeztető körülmények körét, a megelőzés, a korai felismerés, a korrekció lehetőségeit és módszereit, elősegítve azt, hogy az ifjúság értéknek és a sikeres élet részének tekintse a családot és a gyermekvállalást, és aktívan készüljön a szülői szerepre.

-    Ismeri az ifjúság hagyományos és szubkulturális közösségeinek, testületeinek, szervezeteinek, művelődési, kulturális és sportintézményeinek, az ifjúsági szolgáltatások rendszerének kialakulását, működését.

-    Ismeri az ifjúsági munka területeit és módszereit, beleértve a szociális segítés ifjúsági korosztályra vonatkoztatható alapelveit és módszereit.

-    Ismeri a személyes ifjúságsegítés fogalmát, helyszíneit, formáit, szakmai-etikai normáit.

-    Ismeri a virtuális ifjúsági munka tereit, eszközrendszerét és sajátos viszonyait, hálózatait.

-    Ismeri az érdekegyeztetési lehetőségeket, a párbeszéd lehetséges formáit és módszereit a helyi, a nemzeti (Kárpát-medencei és szórványbeli) és az európai ifjúsági munkában.

-    Ismeri az ifjúsági munka és az ifjúságsegítő tevékenység hatékonyságát vizsgáló módszereket.

-    Ismeri a magyarországi nemzetiségi csoportok (mindenekelőtt a közép-európai cigányság) helyzetét, a magyarságismeret gyakorlatban is alkalmazható alapvető tartalmait, a multi- és interkulturalitás főbb irányzatait, a rasszizmus értelmezéseit.

**b) képességei**

-    Képes az ifjúsági munka módszereinek, eljárásainak alkalmazására.

-    Képes az ifjúsági folyamatok, fejlesztő beavatkozások, programok és projektek tervezésére, menedzselésére, sikeres megvalósítására és értékelésére.

-    Képes a gyermek és ifjúsági korosztály körében fejlesztő, támogató, segítő tevékenység végzésére.

-    Képes a helyi ifjúsági szolgáltatási rendszerek létrehozására és működtetésére.

-    Képes ifjúsági, ifjúsággal foglalkozó szervezetek irányítására.

-    Képes ifjúsági pályázatok előkészítésére és lebonyolítására.

-    Képes a helyi ifjúsági munka szereplőinek (egyén, ifjúsági közösség, egyházi és civil, nemzetiségi szervezet, önkormányzat, intézmény) koordinálására.

-    Képes hazai, nemzeti és nemzetközi szinten az önkéntességgel foglalkozó intézmények közötti eligazodásra, önkéntes projektek megvalósítására.

-    Képes a nem-formális tanulási környezetben alkalmazott módszerek használatára, a nem-formális és informális tanulási környezet előmozdítására, létrehozására és megszervezésére az ifjúságban rejlő erőforrás hatékony fejlesztése érdekében.

-    Képes a virtuális ifjúsági munka módszereinek alkalmazására (virtuális közösségek létrehozására és működtetésére).

-    Képes az ifjúsági munka, különböző színterein animátori, tanácsadói munkakörök ellátására.

**7.1.2.3. A humánfejlesztő szakirányon továbbá a humánfejlesztő**

**a) tudása**

-    Ismeri az oktatási rendszer alapvető összefüggéseit történetiségében és napjainkra vonatkozóan a főbb változások tendenciáival együttesen.

-    Ismeri a felnőttképzés jogi szabályozását, az oktatási és felnőttképzési programok engedélyeztetését, illetve akkreditációját.

-    Ismeri a felnőttképzési piaci tendenciáit, munkaerő-piaci összefüggéseit, ennek főbb országos jellemzőit, valamint lokális vonatkozásait.

-    Ismeri az emberi erőforrás természetét az ezzel kapcsolatos elméleteket és irányzatokat és ezek napjainkban megfigyelhető tendenciáit.

-    Ismeri a hazai és uniós, nemzetközi felnőttoktatás és képzés történet meghatározó dokumentumait, személyiségeit, kezdeményezéseit.

-    Ismeri a távoktatás, a blendedlearning és az e-learning eszköztárát és alkalmazási lehetőségeit.

-    Ismeri a felnőtt tanulók, munkavállalók munkavállalással, teljesítményértékeléssel, innovációval és továbbképzéssel kapcsolatos attitűdjeinek befolyásolására szolgáló módszereket, motivációs technikákat.

-    Ismeri a képzések tervezésével, szervezésével, lebonyolításával és értékelésével kapcsolatos eljárásokat.

-    Ismeri a felnőttek tanulásának és tanításának módszertani alapjait.

**b) képességei**

-    Képes a felnőttoktatás és -képzés különböző színterein animátori, tanácsadói munkakörök ellátására.

-    Képes a tanulási és képzési programok tervezésére, szervezésére, lebonyolítására és az eredmények értékelésére.

-    Képes a felnőttképzési programok engedélyeztetésre, akkreditációra történő előkészítésére, valamint felnőttképzéssel foglalkozó szervezetekben szakmai feladatok ellátására.

-    Képes az intézmények és települések felnőttképzési igényeinek feltárására, illetve a rejtett igények artikulálására.

-    Képes a humánerőforrás-gazdálkodással kapcsolatos feladatok elvégzésére.

-    Képes az oktatás, képzés világához kapcsolódó hazai és nemzetközi pályázati programok kidolgozására és menedzselésére.

-    Képes elektronikusan támogatott képzéssel kapcsolatos felületek, tartalmak és dokumentumok kezelésére, adatok rögzítésére.

-    Képes egyének, közösségek és település(rész)ek tanulási igényeinek feltérképezésére, az ehhez igazodó képzési kínálat meghatározására.

**8.    Az alapképzés jellemzői**

**8.1.    Szakmai jellemzők**

8.1.1.    A szakképzettséghez vezető tudományágak, szakterületek, amelyekből a szak felépül:

-    általános kompetenciákat fejlesztő bölcsészettudományi és társadalomtudományi ismeretek (filozófiatörténet, társadalmi ismeretek, nyelvtudomány, irodalomtudomány, kommunikáció, informatika, könyvtárismeret) 11-23 kredit;

-    művelődéselmélet és -történet, közművelődés 23-34 kredit;

-    közösségi fejlesztés 17-29 kredit;

-    kultúraközvetítés és ifjúsági kultúra 17-29 kredit;

-    ifjúsági- és humánfejlesztés, felnőttképzés 17-29 kredit.

-    a választott szakirány szerinti speciális ismeretek legfeljebb 50 kredit.

8.1.2.    A szakirányok tudományágai, szakterületei és azok kreditaránya:

a) kulturális közösségszervezés szakirány:

-    közművelődés és kultúraközvetítés 22-28 kredit,

-    közösségi fejlesztés 22-28 kredit;

b) ifjúsági közösségszervezés szakirány:

-    ifjúsági munka 22-28 kredit,

-    ifjúságsegítés és közösségi nevelés 22-28 kredit;

c) humánfejlesztés szakirány:

-    felnőttképzés 22-28 kredit,

-    humán fejlesztés 22-28 kredit.

**8.2.    Idegennyelvi követelmény**

Az alapfokozat megszerzéséhez egy idegen nyelvből államilag elismert, középfokú (B2), komplex típusú nyelvvizsga vagy azzal egyenértékű érettségi bizonyítvány vagy oklevél szükséges.

**8.3. A szakmai gyakorlat követelményei**

A szakmai gyakorlat a kiscsoportos tantervi gyakorlaton túl magában foglalja:

-    a harmadik vagy negyedik félév során egy alkalommal kulturális intézményben vagy szervezetben teljesítendő kéthetes (80 óra), adott képzési időszakhoz kapcsolódó gyakorlatot, valamint

-    a szakirányú szakképzettség szerinti, a választott szakiránynak megfelelő intézményben vagy szervezetben biztosított, legalább 160 óra, képzési időszakhoz kapcsolódó (a nyári szünet időtartamára is kiterjeszthető) gyakorlatot.

A szakmai gyakorlati helyet a felsőoktatási intézmény jelöli ki a hallgatóval egyeztetve. A gyakorlati helyszínek lehetnek: települési önkormányzatok, oktatási, közösségi művelődési intézmények, közösségi színterek, közművelődési intézmények, ifjúsági információs és tanácsadó irodák, ifjúsági vagy ifjúsággal foglalkozó szervezetek, ifjúsági szociális intézmények, felnőttképzési és humánfejlesztő szervezetek, egyházi, nonprofit és civil szervezetek, amelyekkel a szakmai gyakorlatra a felsőoktatási intézmény megállapodást kötött, és a szakmai gyakorló hely rendelkezik a szakmai gyakorlat szakszerű irányításához szükséges felkészültségű gyakorlatvezetővel.

**A KÖZÖSSÉGSZERVEZÉS ALAPSZAK ÓRA- ÉS VIZSGATERVE**

**1. Közös rész: összesen 115 kredit, 63.89%**

***1.1. Általános kompetenciák: 11-23 kredit, azaz 10-20% - 21 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ101BA | Filozófiatörténet | 2 | koll. | 2 |  | 1. |
| BTKSZ102BA | A pszichológia főbb területei | 2 | koll. | 2 |  | 1. |
| BTKSZ103BA | Kutatásmódszertan I. | 2 | koll. | 3 |  | 1. |
| BTKSZ104BA | Kutatásmódszertan II. | 2 | gyj. | 2 | Kutatásmódszertan I. | 2. |
| BTKSZ105BA | Bevezetés a szociológiába | 2 | koll. | 3 |  | 1. |
| BTKSZ106BA | Állam- és jogtudomány alapjai | 2 | koll. | 3 |  | 2. |
| BTKSZ107BA | Általános menedzsment | 2 | koll. | 2 |  | 3. |
| BTKSZ108BA | Szaknyelvi alapok | 3 | gyj. | 4 |  | 4. |

***1.2. Művelődéselmélet és -történet, közművelődés: 23-34 kredit, azaz 20-30% - 26 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ313 | Művelődéselmélet – művelődésszociológia | 2 | koll. | 3 |  | 2. |
| BTKSZ110 | Magyar és egyetemes művelődéstörténet I. | 2 | koll. | 3 |  | 3. |
| BTKSZ111 | Magyar és egyetemes művelődéstörténet II. | 2 | koll. | 3 | Magyar és egyetemes művelődéstörténet I. | 4. |
| BTKSZ112 | Demográfia, társadalomstatisztika | 2 | koll. | 3 |  | 3. |
| BTKSZ113 | Kommunikáció elmélete és gyakorlata | 2 | koll. | 2 |  | 3. |
| BTKSZ114 | Bevezetés a kulturális antropológiába | 2 | koll. | 3 |  | 3. |
| BTKSZ314 | A kultúraelmélet és kulturális örökség alapjai | 2 | koll. | 3 |  | 1. |
| BTKSZ116 | Kulturális szakigazgatás és jog | 2 | koll. | 3 | Állam- és jogtudomány alapjai | 3. |
| BTKSZ117 | Európa-tanulmányok | 2 | koll. | 3 |  | 1. |

***1.3. Közösségi fejlesztés: 17-29 kredit, azaz 15-25% - 21 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ118 | Közösségfejlesztés I. | 2 | koll. | 3 |  | 1. |
| BTKSZ119 | Közösségfejlesztés II. | 2 | gyj. | 2 | Közösségfejlesztés I. | 2. |
| BTKSZ120 | Lokális társadalomismeret I. | 2 | koll. | 3 |  | 3. |
| BTKSZ121 | A közösségi nevelés módszertana | 2 | gyj. | 2 |  | 2. |
| BTKSZ122 | A közösségszervezés módszertana | 2 | gyj. | 2 |  | 3. |
| BTKSZ123 | A közösségi művelődés módszertana | 2 | gyj. | 2 |  | 4. |
| BTKSZ124 | Bevezetés az iskolán kívüli nevelés világába | 2 | gyj. | 3 |  | 2. |
| BTKSZ125 | Közösségi kommunikáció | 3 | gyj. | 4 | Kommunikáció elmélete és gyakorlata | 1. |

***1.4. Kultúraközvetítés és ifjúsági kultúra: 17-29 kredit, azaz 15-25% - 24 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ126 | Kultúraközvetítés alapjai | 2 | gyj | 3 |  | 1. |
| BTKSZ127 | Ifjúsági kultúra | 2 | gyj. | 3 |  | 2. |
| BTKSZ128 | Média- és filmelmélet | 2 | gyj. | 2 | Kommunikáció elmélete és gyakorlata | 4. |
| BTKSZ129 | Szervezés- és vezetéselmélet I. | 2 | koll. | 3 |  | 3. |
| BTKSZ130 | Kultúraközvetítő intézmények I. | 2 | koll. | 3 |  | 2. |
| BTKSZ131 | Kultúraközvetítő intézmények II. | 2 | gyj. | 2 | Kultúraközvetítő intézmények I. | 3. |
| BTKSZ132 | Szakmai gyakorlat I. (intézménylátogatás) | 2 | gyj. | 2 |  | 2. |
| BTKSZ133 | Szakmai gyakorlat II. | 80 óra(2 hét) | gyj. | 6 | Szakmai gyakorlat I. | 4. |

***1.5. Ifjúsági- és humánfejlesztés, felnőttképzés: 17-29 kredit, azaz 15-25% - 23 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ134 | Andragógiai alapismeretek | 2 | koll. | 3 |  | 1. |
| BTKSZ135 | Az emberi erőforrás fejlesztés elmélete és gyakorlata I. | 2 | koll. | 2 |  | 4. |
| BTKSZ136 | Andragógiatörténet | 2 | gyj. | 3 |  | 3. |
| BTKSZ137 | Az egész életen át tartó tanulás színterei I. | 2 | gyj. | 3 |  | 2. |
| BTKSZ138 | Az egész életen át tartó tanulás színterei II. | 2 | gyj. | 3 | Az egész életen át tartó tanulás színterei I. | 4. |
| BTKSZ139 | A nonprofit szektor menedzsmentje | 2 | koll. | 3 |  | 4. |
| BTKSZ140 | Életpálya-tanácsadás | 3 | gyj. | 4 |  | 2. |
| BTKSZ141 | Szervezés- és vezetéselmélet II. | 2 | gyj. | 2 | Szervezés- és vezetéselmélet I. | 4. |
|  |  |  |  |  |  |  |

**2. Szakirányos rész 50 kredit**

***2.1. kulturális közösségszervező szakirány 50 kredit (27,77%), ebből:***

***2.1.1. Közművelődés és kultúraközvetítés: 22-28 kredit, azaz 45-55% - 24 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ309 | Kulturális szolgáltatásmenedzsment | 2 | gyj. | 3 |  | 5. |
| BTKSZ202 | Eseménymenedzsment I. | 2 | gyj. | 3 |  | 5. |
| BTKSZ203 | Eseménymenedzsment II. | 2 | gyj. | 3 | Eseménymenedzsment I. | 6. |
| BTKSZ204 | A turizmus elmélete és gyakorlata | 2 | gyj. | 3 |  | 5. |
| BTKSZ205 | Szakterületi kutatások | 2 | gyj. | 3 | Kutatásmódszertan I., II. | 5. |
| BTKSZ206 | A felnőttképzés módszertana I. | 2 | gyj. | 3 |  | 5. |
| BTKSZ207 | A felnőttképzés tervezése és szervezése I. | 2 | gyj. | 3 |  | 5. |
| BTKSZ208 | Művészetek és kreatív ipar | 2 | gyj. | 3 |  | 6. |

***2.1.2. Közösségi fejlesztés: 22-28 kredit, azaz 45-55% - 26 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ209 | Lokális társadalomismeret II. | 2 | gyj. | 2 | Lokális társadalomismeret I. | 4. |
| BTKSZ210 | Közösségi fejlesztés és beavatkozás | 2 | gyj. | 2 |  | 6. |
| BTKSZ211 | Projektmenedzsment és pályázatírás I. | 2 | koll. | 2 |  | 6. |
| BTKSZ212 | Projektmenedzsment és pályázatírás II. | 2 | gyj. | 2 |  | 6. |
| BTKSZ213 | Marketing és PR | 2 | koll. | 2 |  | 6. |
| BTKSZ311 | Szociokulturális animáció és csoportfejlesztés | 2 | gyj. | 3 |  | 5. |
| BTKSZ215 | Kompetencia alapú képességfejlesztés | 2 | gyj. | 3 |  | 6. |
| BTKSZ216 | Szakmai gyakorlat III. | 160 óra(4 hét) | gyj. | 10 | Szakmai gyakorlat I., II. | 5. |

***2.2. humánfejlesztő szakirány 50 kredit (27,77%), ebből:***

***2.2.1. Felnőttképzés: 22-28 kredit, azaz 45-55% - 23 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ205 | Szakterületi kutatások | 2 | gyj. | 3 | Kutatásmódszertan I., II. | 5. |
| BTKSZ301 | Felnőttképzés az Európai Unióban | 2 | gyj. | 3 |  | 5. |
| BTKSZ206 | A felnőttképzés módszertana I. | 2 | gyj. | 3 |  | 5. |
| BTKSZ302 | A felnőttképzés módszertana II. | 2 | gyj. | 2 | A felnőttképzés módszertana I. | 6. |
| BTKSZ303 | A felnőttképzés jogi szabályozása | 2 | gyj. | 3 | Állam- és jogtudomány alapjai | 4. |
| BTKSZ207 | A felnőttképzés tervezése és szervezése I. | 2 | gyj. | 3 |  | 5. |
| BTKSZ304 | A felnőttképzés tervezése és szervezése II. | 2 | gyj. | 3 | A felnőttképzés tervezése és szervezése II. | 6. |
| BTKSZ312 | Szakképzési alapismeretek | 2 | gyj. | 3 |  | 6. |

***2.2.2. Humánfejlesztés: 22-28 kredit, azaz 45-55% - 27 kredit***

|  |  |  |  |  |  |  |
| --- | --- | --- | --- | --- | --- | --- |
| A tantárgy kódja | Tantárgy | Óraszám | Teljesítés | Kredit | Előfeltétel | Félév |
| BTKSZ306 | Az emberi erőforrás fejlesztés elmélete és gyakorlata II. | 2 | gyj. | 2 | Az emberi erőforrás fejlesztés elmélete és gyakorlata I. | 5. |
| BTKSZ307 | Tanácsadási elmélet és technikák | 2 | gyj. | 3 |  | 5. |
| BTKSZ211 | Projektmenedzsment és pályázatírás I. | 2 | koll. | 2 |  | 6. |
| BTKSZ212 | Projektmenedzsment és pályázatírás II. | 2 | gyj. | 2 |  | 6. |
| BTKSZ213 | Marketing és PR | 2 | koll. | 2 |  | 6. |
| BTKSZ308 | E-learning | 2 | gyj. | 3 |  | 5. |
| BTKSZ215 | Kompetencia alapú képességfejlesztés | 2 | gyj. | 3 |  | 6. |
| BTKSZ216 | Szakmai gyakorlat III. | 160 óra(4 hét) | gyj. | 10 | Szakmai gyakorlat I., II. | 5. |

**5 kredit szakdolgozat**

**10 kredit szabadon választható\***

**Összesen 180 kredit**

\* A Debreceni Egyetemen hirdetett alapszakos kurzusok bármelyike teljesíthető, ha az adott kurzust a hallgató felveheti, és az nem képezi a kötelező kreditjei részét.

Kreditek összesítése

Alapozó képzés 115kredit

Szakirányos képzés 50 kredit

Szabadon választható 10 kredit

Szakdolgozat 5 kredit

Összesen 180 kredit